Uqophe umlando uPatrice Motsepe | News24Uqophe umlando uPatrice MotsepeCape Town - Iqophe umlando injinga yakuleli uPatrice Motsepe nomkayo uPrecious ngokuba ngosozigidigidi bokuqala abamnyama ukuthenga isithabathaba somuzi endaweni yekhethelo eKapa.Ngokubika kweSunday Times lo mndeni wakwaMotsepe uqophe umlando ngokuthenga lesi sithabathaba esisendaweni ebizwa ngeBishopscourt eseningizimu yeKapa futhi waphinde waqopha omunye umlando ngokuthenga ngemali enkulu kunayoyonke imizi ekhona kule ndawo.Kubikwa ukuthi uMotsepe uthenge lo muzi ngesizumbulu esinguR69 million okuyisamba esikhulu okuke kwadayiswa ngaso umuzi kule ndawo.OLUNYE UDABA: UMotsepe unikelele i-Ebola ngo-R10mNgokombiko lesi sithabathaba sigabe ngeTennis Court, Cinema, amagumbi okulala ayisithupha, swimming pool, indawo yokubhemela isigazu kanokusho, indawo yokuzivocavoca, yigaraji elingangena izimoto eziyishumi, udeda ngendlale wengadi egabe ngezitshalo zendalo, nokunye okuningi.Kubikwa ukuthi umnikazi walo muzi odabuka e-Europe ngo-2011 lo muzi wayewubizisa u-R98 million kodwa ngenxa yokuthi akekho owawuthenga futhi wayesejahe kakhulu ukuwudlulisa ngonyaka odlule wayehlisa yafinyelela ku-R69 million.Ngokwemiphumela yeFrbes ka-2014 uMotsepe ophethe izinkampani ezahlukene neqembu lebhola likanobhutshuzwayo iMamelodi Sundowns ugabe ngo-$2.1 billion (R31.3billion).
